Wir, dis nachbenaͤmten Ruͦdi Tùffelbis, Uͦli Brugger, Ruͦdi Tintikon und Uͦli Richiner, all zuͦ der zitt geschworn vierer und dorffmeyer des dorffs Schintznach,
bekennend und vˀgaͤchend offenlich und tuͦnd kund mengklichem mit disem brieff, ✳ ✳ das wir von den hochwirdigen, geistlichen frowen, frow Elisabetten, graͤvin
von Liningen, aͤptissin, und irem gemeinem covent des gotzhusz zuͦ Kùngsfaͤlden ✳ Sant Clären ordens, in Costentzer bistum gelaͤgen, ùnsern gnedigen frowen, mit
hilff, rät und biwaͤsen ✳ der ersamen, wisen Niklawsen Frikers, zuͦ der zitt schulthesz zuͦ Brugg, Ruͦdolff Niesszlis zuͦ der zitt hoffmeister zuͦ Kùngsfaͤlden, ✳ Uͦlrich
Ambuͤl alt hoffmeister, Cuͦnrad Widmer pfruͤnder daselbs, ✳ die Ow under dem dorff Schintznach gelaͤgen, die inen und irem gotzhus von der durchlùchtigen,
hochgeborn̄ fùrstinen frow Angnesen, wilend kùngin von Ungern, loͤblicher gedaͤchtnisse mit etlichen fryheitten, ✳ so sy und ir gemeinˀ orden ✳ darumb und
von andern iren eign̄ guͤttern loͤblich innhand, ✳ gnedenklich begäbet und zuͦ iren handen brächt worden ist, die man naͤmpt der Kùnginˀ Ow, ✳ stost zuͦ einˀ
sitten an die Aren, zuͦ der andern sitten an der von Vilnach zwing, zuͦ der dritten sitten ✳ an der von Schintznach zwing, zuͦ der vierden sitten an jungk₎
Albraͤchtz von Rinach zwing, mit holtz, vaͤld, ✳ wun, weid, wasser und wasserrùnsen, ✳ mit staͤg, waͤg und mit aller der fryheitt und ehaffti, so darzuͦ gehoͤrt, ✳ ✳
und besundˀ unden bis an den Owwaͤg der Aren, da die schiff herab gänd, ✳ als sy und ir vordern die von altˀ herbrächt, inngehept und genossen hand, fùr ùns und
alle gemein gebursami, ✳ so uff den tag, dattū disz brieffs, die obgschribnˀ ow mit ir zuͦgehoͤrt enpfangen, teil oder gemein daran hand oder noch fùrer gewunend
und allen ùnsern nachkomen ✳ gemeinlich und unvˀscheidenlich und besunder ùns, obgentˀ vier dorffmeyern, und allen denen, so fùrer des dorffs Schintznach viereˀ
und dorffmeyer sind oder waͤrdend, ✳ als trager diser sach ✳ den obgeschribnˀ zinsz von den allen gemeinlich und sunderlich inzuͦbringen und den gedacht̄ ùnsern gnediḡ
froͧwen und ir nachkomen den näch zinsz lantzraͤcht und gewonheit zuͦ antwr̄t ꝫcꝭ zuͦ einem raͤchten erblechen enpfangen habend umb viertzig pfund haller lantloͤffigˀ
wàrschafft, ✳ ✳ jaͤrlich uff sant Martinsz tag davon zuͦ raͤchtem zinsz zuͦ richten und zuͦ waͤren ungevärlich ✳ und mit dem ersten zinsz anzuͦvachen ✳ uff sant Martinsz
tag im saͤchs und fùnffzigost̄ järe. ✳ und als die gedächt̄ min gnedig frowen und ir vordern ✳ das selb guͦt, die ow, von alt₎ und leng₎ dann jeman gedenken mòg zaͤchͤndfry selbs in irem und ires gotzhusz costen ingehept, gebuwen und ine vˀlichen hand, das wir und ùnser naͤchkomˀ und ùnser aller erben ✳ inen, iren nachkomen und
irem egënt̄ gotzhus den zaͤchendˀ, grosz und klein, ✳ wie den got erordnet und erschiessen lät, ✳ alle die wile und wir die obgeschribn̄ ow ✳ den egënt̄ ùnsern gnedigˀ frowen
oder iren nächkom̄ nit uffgaͤben sundˀ die noch von inen näch erblechens und lands raͤcht buwend und innhand ✳ ouch uszricht̄ und näch zaͤchendˀ raͤcht antwrtˀ
waͤren und gaͤben soͤlend. ✳ wir und all ùnser naͤchkom̄ und all ùnser erben, so das guͦt, die ow, zuͦ der zitt enpfangen oder noch fùrhin zuͦ iren hand̄ enpfächend oder
naͤmend, dero sye vil oder wenig, ✳ die soͤllend ouch all gemeinlich und unvˀscheidenlich fùr ein andern gaͤgen den vilgënt̄ ùnsern gnediḡ frowen und iren nachkom̄ fùr
zinsz und miszbw näch soͤllichs erblechens und lands raͤcht gnuͦg sin und beliben und besundˀ sol inen von der egënt̄ ow kein einig stuk eines oder mer än die andrͤn
uffgaͤben, vˀkoufft noch gescheiden waͤrden, sundˀ die egënt̄ ow mit aller ir zuͦgehoͤrt, als obstät, allwaͤḡ ein guͦt, wie oder waͤm joch das guͦt fùrer gelichen ✳ ✳ odˀ zuͦ
wes handen es geteilt waͤr, oder wrd bliben und sin sol, än all arglist, fund und gevˀrd. ✳ darzuͦ soͤllend wir die vilgënt̄ ow in allen zitlichen erren und nùtzlichē
bùwen haben. und läsen inen die ob es deheinest zuͦ schuldˀ kaͤm, das wir die uffgaͤben oder davon gän woͤltind, ✳ lidenklich näch erblechens und lands raͤcht uffgaͤben und zuͦ iren und ires gotzhusz hand̄ brinḡ, ✳ uszgescheidˀ ob wir aͤker in der selben egënt̄ ow uffgebrochen und gebwen hetind, ✳ die soͤltind wir, wie sich das
näch erblechens und lands raͤcht gebùrt, mitsampt den egënt̄ guͤtern allen gemeinlich, als obstät, uffgaͤben. doch das wir den sämen in die selben aͤker zuͦ saͤgen nit
schuldig noch pflichtig sin, doch die obgen̄t ow gemeinlich und gar mit sòllichen guͦtten frid hegen und anderm, so sich des guͦtzhalb näch erblechens und lands raͤcht
gebùrt, uffgaͤben waͤrden, ✳ ✳ des sich erber lùt, die wir zuͦ beder sitt, ob es zuͦ schulden kaͤm, darzuͦ betind oder gebaͤten hetind, ✳ ✳ bekantind, das wir inen die egënt̄ ow
in soͤlicher mäsz, eren, friden und bw uffgaͤben hetind, als das erblechens und lands raͤcht ist. ✳ und was von dem holtz in dˀ ow von ùns odˀ ùnsern nächkom̄ abgehowen wirt,
das soͤlend wir ouch näch soͤlichs holtzes raͤcht und gewonheit suber abhowen. ✳ ✳ und ob wir, obgënt̄ vier oder die so hernach zuͦ Schintznach fierer sind oder fùrer waͤrdnd,
den vilgent̄ unsern gnedˀ frowen oder iren nachkomˀ uff dehein jär umb den obgesc₎ zinsz die viertzig pfund nit uszrichtind und gnuͦg taͤtind gen Kùngsfaͤldˀ in iren
sichern gewalt än allen iren costen und schadˀ nach lands und zins raͤcht, ✳ ✳ soͤ soͤllend und moͤgend die obgedˀ ùnser gnedigˀ frowen, ✳ ✳ ir nächkomˀ oder waͤr inen des
helffen wil ✳ ùns, die obgesc₎ vier, so dânn uff die zitt vierer und dorfmeyer sind ✳ odˀ fùrer waͤrdend, als trag₎ des zinsz, als obstät, und all ùnser ligend und varend
guͦtt, nùtz uszgenomˀ und ob inen däran utz abgieng, ✳ alles andˀ, dero so teil und gemein an der obgënt̄ ow hand odˀ fùrer gewùnend, darzuͦ die vilgënt̄ ir ow
darumb mit geistlichn̄ odˀ waͤltlichn̄ lùtten oder gerichten fùrnaͤmen, noͤtten und umbtriben sovil und als lang ✳ ✳ bis inen odˀ iren nachkomˀ umb den obgesc₎
zins, miszbw und ouch umb allen costen und schad̄, ob deheinˀ daruff gieng oder gangen waͤre, vollung und gnuͦg beschicht. und der sach halb gentzlich unklaghafft
gemacht worden sind alles getrùlich und ungevärlich. ✳ ✳ und hiemit behaltend die erstgënt̄ ùnser gnediḡ frowen inen, iren nachkomˀ und irem gotzhus ✳ ✳ alle ✳ ✳
ir fryheit, herlikeit, guͦt, gewonheit und alt herkom̄, ✳ so sy der und ander irer eign̄ guͤternhalb nach innhalt der obgemaͤlt̄ iren fryheitt̄, so sy von gericht̄ und
andˀ der glich sachen ✳ waͤgen innhand, als obstät, ✳ usz und vor sich, dero wie oder wenn das zuͦ schulden kumpt, zuͦ haltˀ zuͦ geniessen und zuͦ gebruchen än
ùnser und mengklichs von ùnser waͤgˀ sumen, irren und widerredˀ, än all gevͤrd und arglist. und des zuͦ warem urkùnd so habend wir, obgemaͤltˀ vier, fùr uns und
alle, die so die gënt̄ ow uff die zitt enpfangend hand odˀ noch fùrer enpfaͤchend und zuͦ iren handen naͤmend, mit flissigˀ ernst erbaͤtten den edeln und strengˀ her Marqwart̄
von Baldegg, ritt₎, herr zuͦ Schenkenbaͤrg, ùnseren gnediḡ herren, ✳ ✳ das er sin eigˀ insigel fùr uns, doch im und sinen erben än schad̄, offenlich haͤtt laͤssen hengk̄ an disen brieff,
darundˀ wir uns vestenklichen bindend ùns zuͦ ùbersaḡ aller vorgeschribn̄ ding, der gaͤben ist uff mendag nach sant Gallen tag nach der gebùrt Cristi vierzaͤchen
hundert fùnffzig und funff jaͣre. ✳
der von Schintznach brieff von dˀ Ow waͤḡ